|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 2 ОТ 2021 Г. ЗА СПЕЦИФИЧНИТЕ ИЗИСКВАНИЯ КЪМ БЕЗОПАСНОСТТА И КАЧЕСТВОТО НА ХРАНИТЕ, ПРЕДЛАГАНИ В ДЕТСКИТЕ ЗАВЕДЕНИЯ, УЧИЛИЩНИТЕ СТОЛОВЕ И ОБЕКТИТЕ ЗА ТЪРГОВИЯ НА ДРЕБНО НА ТЕРИТОРИЯТА НА УЧИЛИЩАТА И НА ДЕТСКИТЕ ЗАВЕДЕНИЯ, КАКТО И КЪМ ХРАНИ, ПРЕДЛАГАНИ ПРИ ОРГАНИЗИРАНИ МЕРОПРИЯТИЯ ЗА ДЕЦА И УЧЕНИЦИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/ неприети** | **Мотиви** |
| --- | --- | --- | --- | --- |
|  | **Aziti**  – Портал за обществени консултации на  8 август 2024 г. и на 12 август 2024 г. | Напитки  Чл. 45.  Освен нискоминерализираност и съдържание на флуорид, да се дефинира и ограничение на стойността на рH | Не се приема | В действащото национално и европейско законодателство за натуралните минерални, изворни и трапезни води, няма фиксирани долна или горна граница по отношение стойността на рН в бутилираната вода. Подобни изисквания не съществуват и в посоченото по-долу действащо национално законодателство относно здравословното хранене на децата и учениците. |
|  | Чл. 46.  В училищата да се предлага САМО вода | Не се приема | Предложението противоречи на чл. 10 от действащата Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици (Наредба № 2 от 2021 г.), както и на чл. 16 от Наредба № 6 от 2011 г. за здравословно хранене на децата на възраст от 3 до 7 години в детски заведения и чл. 5 от Наредба № 37 от 21 юли 2009 г. за здравословно хранене на учениците. |
|  |  | Масло  чл. 23, ал. 3  В чл. 23, ал. 3 се споменава маслиново масло, но какъв е регламентът за палмовото масло?! Моля да направите допълнения за продукти съдържащи палмови масла. | Приема се по принцип | Изискванията по отношение допустимото съдържание на трансмастни киселини, различни от трансмастните киселини, които естествено се срещат в мазнини от животински произход (в т.ч. палмовото масло), са уредени в действащото пряко приложимо законодателство на ЕС - Регламент (ЕО) № 1925/2006 на Европейския парламент и на Съвета от 20 декември 2006 година относно влагането на витамини, минерали и някои други вещества в храните и по-конкретно в Приложение III, Част Б. |
|  |  | Етикетиране  В чл. 11 засягате етикетирането на биологични продукти. Имайки се предвид, че все повече деца имат алергии и би трябвало да спазват диети, моля да се слагат специални етикети за алергени и или продукти съдържащи алергени да се поставят на определени рафтове и видимо да се разделени от другите продукти. | Приема се по принцип | Изискванията по отношение задължителното посочване на етикета на всички вещества или продукти, причиняващи алергии или непоносимост, които се използват за производство или приготвяне на храна и все още присъстват в крайния продукт, дори и в изменен вид, са уредени в действащото пряко приложимо законодателство на ЕС - Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите и по-конкретно в член 9, параграф 1, буква в) и Приложение II |
|  |  | Годност  чл. 7  В чл. 7 споменавате трайност и годност. Удължаването на трайността и годността за употреба често се постига с влагане на химични добавки, а не с указания за начина на съхранение. Всякакви храни, които чрез "магически" похвати в кухнята са с удължен срок на годност, да не се предлагат на територията на училища и детски градини. | Приема се |  |
|  |  | Замразени и консервирани храни  Нищо не се споменава за замразени и консервирани храни. Моля да се спомене кои храни и при какви обстоятелства може да се доставят като замразени и или консервирани. При наличието на алтернатива и сезонни храни влагането на замразени храни и консерви, да не се позволява. Изключения да са риби, ако не може да се достави прясна риба, както и плодове и зеленчуци извън сезона им. | Приема се по принцип | Специфичните изисквания към плодове, зеленчуци и продукти от тях (зеленчуци - сурови, сготвени, консервирани, замразени, изсушени, ферментирали, зеленчукови сокове и плодове - пресни, замразени, изсушени, консервирани, под формата на нектари и плодови сокове, конфитюри, мармалади, желета и компоти), са регламентирани в Раздел VIII от Глава втора на действащата Наредба № 2 от 2021 г. |
|  |  | Опаковки  Много сте се концентрирали върху опаковките  Нека храните да се доставят в съдове за многократна употреба, например от стъкло, и да се разсипват в съдове, които могат да се мият, а да не сe предлагат в съдове за еднократна употреба, като например пластмаса. | Приема се по принцип | Изискванията по отношение материалите и предметите, предназначени за контакт с храни, са уредени в действащото пряко приложимо законодателство на ЕС - Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни. |
|  |  | "технологично необходими" според чл. 10  „Чл. 10. Храните, които се предлагат в обектите по чл. 1 могат да съдържат само технологично необходимите за тяхното производство добавки в храните, ензими и/или ароматизанти, ..."  Aко има научни или традиционни технологии, при които МОЖЕ да има производство без добавки от ензими и или ароматизанти, то в обектите по чл. 1 да се предлагат само храни произведени по тези технологии. Като например да да се предлага хляб с квас от българско нефуражно брашно, мелено на каменна мелница. | Приема се по принцип | В § 5 от проекта на наредба, с който се изменя чл. 10 от Наредба № 2 от 2021 г., изрично се посочва, че влагането в храните на добавки, ензими и/или ароматизанти, следва да е в съответствие и със специфичните изисквания към определени групи храни, съгласно Глава втора от наредбата. |
|  | **Национално сдружение на общините в Република България**  писмо № 62-345 от 04.09.2024 г. | След допитване до своите членове НСОРБ съгласува горецитирания проект на наредба за изменение и допълнение на Наредба № 2 от 2021 г. |  |  |
|  | Същевременно, разчитаме, че МЗХ ще положи необходимите усилия все по-голям брой наши доставчици да добият съответствие с одобрената продуктова спецификация и да бъдат включени в нарочния регистър на Министерството. Така ще постигнем целта на защитените наименования за произход – пазарна подкрепа за производителите и преработвателите, ползващи родни суровини, а и ще минимизираме опасенията за картелиране при доставките на млечни продукти в училищата и детските заведения. | Приема се |  |
|  |  | Особено внимание следва да се обърне на „приравняване“ на новите изисквания и преходни условия по наредбата с тези по схемите за училищен плод, мляко и мед, осъществявани с подкрепата на ЕС по т.нар. пазарни механизми по ОСП. Така изискавнията за национални и европейски схеми ще са еднакви. | Приема се |  |
|  | **Надя Закова** [office@chehbg.com](mailto:office@chehbg.com) Фирма „ЧЕХ- ЙОСИФ НОВОСАД“ ООД по електронен път на 04.09.2024 г. | Съгласно параграф 24 „§ 24. Сключените преди влизането в сила на тази наредба договори за доставка на храни в детските заведения, училищните столове и обектите за търговия на дребно на територията на училищата и на детските заведения се привеждат в съответствие с изискванията на тази наредба в шестмесечен срок от влизането ѝ в сила.“ е въведено изискването само за договори, но в параграф 8  „§ 8. В чл. 16 се правят следните изменения:  1. В ал. 1 думите „в съответствие със стандарт БДС 12:2010“ се заменят с „в съответствие с Регламент за изпълнение (ЕС) 2023/1531 на Комисията от 18 юли 2023 година за вписване на наименование в регистъра на защитените наименования за произход и защитените географски указания („Българско кисело мляко/Bulgarsko kiselo mlyako“ (ЗНП)) (ОВ, L 186 от 25.7.2023 г.).“.  2. В ал. 2 думите „в съответствие със стандарт БДС 15:2010“ се заменят с „в съответствие с Регламент за изпълнение (ЕС) 2023/1571 на Комисията от 24 юли 2023 година за вписване на наименование в регистъра на защитените наименования за произход и защитените географски указания („Българско бяло саламурено сирене/Bulgarsko byalo salamureno sirene“ (ЗНП)) (ОВ, L 192 от 31.7.2023 г.).“.“  не е предвиден такъв срок. По схема „Училищно мляко“ сключени преди влизането в сила на тази наредба договори за доставка на храни в детските заведения НЯМА, тъй като по тази програма се работи на база подписана декларация (по чл. 13, ал. 6, от Наредба за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема "Училищен плод" и Схема "Училищно мляко" от учебното заведение, което е представлявано от заявител по чл. 13, ал. 1, т. 2-4 от същата наредба) от директора на съответното учебно заведение, както и Акт за одобрение, издаден от Държавен фонд земеделие (нито едно не е договор). |  |  |
|  |  | Молим да бъде добавен 6 шестмесечен срок за привеждането в съответствие с изискванията на тази наредба от влизането ѝ в сила и за участниците в схема „Училищен плод“ и схема „Училищно мляко“.  Основание и мотиви:  1. Сертификацията по ЗНП отнема технологично време за изготвяне на документти, проверка на място от различните оторизирано органи, както и изготвяне на сертификат.  2. Наличните опаковки по БДС и изразходването им.  3. Не е много целесъобразно в началото на учебната година да се правят такива крайни промени.  4. До момента няма посочена цена за ЗНП. | Не се приема | Регламент за изпълнение (ЕС) 2023/1531 на Комисията от 18 юли 2023 година за вписване на наименование в регистъра на защитените наименования за произход и защитените географски указания („Българско кисело мляко/Bulgarsko kiselo mlyako“ (ЗНП)) (ОВ, L 186 от 25.7.2023 г.) и Регламент за изпълнение (ЕС) 2023/1571 на Комисията от 24 юли 2023 година за вписване на наименование в регистъра на защитените наименования за произход и защитените географски указания („Българско бяло саламурено сирене/Bulgarsko byalo salamureno sirene“ (ЗНП)) (ОВ, L 192 от 31.7.2023 г.) са влезли в сила от м. август, 2023г.  Както е известно, регламентите на Европейския съюз са нормативни актове, които са задължителни в своята цялост и се прилагат пряко във всички държави членки, в т.ч. Р. България. Правото на ЕС под формата на регламенти е с приоритет над националното законодателство и страните членки нямат право да въвеждат нормативни изисквания или правила, които са в несъответствие или противоречат на изискванията на европейското законодателство. |
|  | **Държавен фонд „Земеделие“** писмо № 10-721 от 05.09.2024 г. | Във връзка с Проект на Наредба за изменение и допълнение на Наредба № 2 от 2021 г., публикувана в портала за обществено обсъждане, моля да вземете предвид следното: |  |  |
|  | В детските градини и училищата на територията на Република България се доставят мляко и млечни продукти по схема „Училищно мляко“, във връзка с борбата със затлъстяването и с цел да се повиши в дългосрочен план консумацията на мляко и млечни продукти сред децата, както и за да се създадат и насърчат здравословни хранителни навици. Млякото и млечните продукти са задължителни продукти в менюто на децата. В тази група храни се включват прясното и киселото мляко, различните видове сирене и кашкавал. Възрастовата граница включва деца от следните учебни заведения: детски градини: (приоритетна група) – всички деца от І до ІV група, на съответното детско заведение (общинско, държавно или частно); училищни заведения – всички ученици от подготвителен клас до ІV клас вкл. на съответното училище (общинско, държавно или частно). |  |  |
|  |  | Съгласно чл. 10, ал. 3, т. 2 от Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“, приета с Постановление № 251 на Министерския съвет от 2016 г., млякото и млечните продукти, които се доставят в детските градини и училищата по схемата трябва да отговарят на изискванията на Наредбата за специфичните изисквания към млечните продукти и на Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици или в случая кисело мляко, произведено в съответствие със стандарт БДС 12:2010 и сирене, произведено в съответствие със стандарт БДС 15:2010. |  |  |
|  |  | Периодът на доставка на млякото и млечните продукти по схема „Училищен плод“ е в рамките на учебната година – от 15 септември до 31 юли. Кампанията по одобрение на доставчици за настоящата учебна 2024/2025 г. е финализирана. |  |  |
|  |  | В преходните и заключителни разпоредби на Проекта на Наредба за изменение и допълнение на Наредба № 2 от 2021 г. е предвидено, че сключените преди влизането в сила на тази наредба договори за доставка на храни в детските заведения, училищните столове и обектите за търговия на дребно на територията на училищата и на детските заведения, се привеждат в съответствие с изискванията на наредбата в 6-месечен срок от влизането ѝ в сила. |  |  |
|  |  | С оглед на гореизложеното, моля да вземете предвид, че по схема „Училищно мляко“ доставките не се извършват чрез договори за доставка на храни, а чрез актове за одобрение на заявители (доставчици), за които също следва да се предвиди това изключение и да се даде възможност на одобрените от ДФ „Земеделие“ доставчици да могат да се приведат в съответствията с изискванията на § 24 от Проекта на Наредба за изменение и допълнение на Наредба № 2 от 2021 г. | Не се приема | Регламент за изпълнение (ЕС) 2023/1531 на Комисията от 18 юли 2023 година за вписване на наименование в регистъра на защитените наименования за произход и защитените географски указания („Българско кисело мляко/Bulgarsko kiselo mlyako“ (ЗНП)) (ОВ, L 186 от 25.7.2023 г.) и Регламент за изпълнение (ЕС) 2023/1571 на Комисията от 24 юли 2023 година за вписване на наименование в регистъра на защитените наименования за произход и защитените географски указания („Българско бяло саламурено сирене/Bulgarsko byalo salamureno sirene“ (ЗНП)) (ОВ, L 192 от 31.7.2023 г.) са влезли в сила от м. август, 2023г.  Както е известно, регламентите на Европейския съюз са нормативни актове, които са задължителни в своята цялост и се прилагат пряко във всички държави членки, в т.ч. Р. България. Правото на ЕС под формата на регламенти е с приоритет над националното законодателство и страните членки нямат право да въвеждат нормативни изисквания или правила, които са в несъответствие или противоречат на изискванията на европейското законодателство. |
|  | **Министерство на здравеопазването** писмо № 0411-102 от 05.09.2024 г. | Във връзка с постъпило в Министерството на здравеопазването писмо под горепосочения номер с информация за публикуването на интернет страницата на Министерството на земеделието и храните за обществено обсъждане на проект на Наредба за изменение и допълнение на Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици (Наредба № 2 от 2021 г.), Ви уведомявам за следното: |  |  |
|  |  | Възразяваме срещу направеното предложение за изменение на разпоредбата на чл. 46 от Наредба № 2 от 2021 г. (§ 21 от проекта на наредба за изменение и допълнение) и предлагаме да се запази действащият текст. | Приема се частично | Изискванията по чл. 46 от действащата Наредба № 2 от 2021 г. по същество са включени в разпоредбите на нормативния акт по чл. 44 от наредбата и не е необходимо да се дублират като самостоятелна разпоредба.  Същевременно, член 10 от действащата Наредба № 2 от 2021 г. регламентира, че *„в обекти по чл. 1 освен бутилирани натурални минерални, изворни и трапезни води съгласно Наредба № 6 от 2011 г. за здравословно хранене на децата на възраст от 3 до 7 години в детски заведения (ДВ, бр. 65 от 2011 г.) и Наредба № 37 от 21 юли 2009 г. за здравословно хранене на учениците (ДВ, бр. 63 от 2009 г.) се предлагат и "ароматизирани води", съдържащи освен вода само "естествени ароматични вещества" и/или "естествени ароматични препарати" и "обогатени води", съдържащи освен вода добавени "витамини и минерали", съгласно Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (ОВ, специално българско издание, 2007 г., глава 15, том 18)“*.  С § 21 от проекта на наредба се изменя чл. 46 като цитираната по-горе съществуваща разпоредба на чл. 10, се премества на систематично правилното си място в нормативния акт. От текста на разпоредбата се премахва препратката към Наредба № 1 от 2018 г. за физиологичните норми за хранене на населението. |
|  |  | Мотивите ни за това са следните:  С предложението за изменение на чл. 46 от наредбата се допуска възможността в обектите по чл. 1 да се предлагат и напитки, съдържащи освен вода, само „естествени ароматични вещества“ и/или „ароматични препарати с естествен произход“, съгласно Регламент (ЕО) № 1334/2008 („ароматизирани води“), както и напитки, съдържащи освен вода, добавени „витамини и минерали“, съгласно Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (ОВ, специално българско издание, глава 13, том 59) („обогатени води“), в максимално допустими количества съгласно приложения № 6, 7 и 8 от Наредба № 1 от 2018 г. за физиологичните норми за хранене на населението (обн., ДВ, бр. 11 от 2018 г.). |  |  |
|  |  | Цитираните приложения от Наредба № 1 от 2018 г. за физиологичните норми за хранене на населението се отнасят за препоръчителен/адекватен хранителен прием на мастноразтворими витамини, препоръчителен/адекватен хранителен прием на водноразтворими витамини и препоръчителен/адекватен хранителен прием на минерални вещества. Препоръчителният хранителен прием е среднодневното ниво на хранителен прием, което осигурява дневната потребност от определено хранително вещество за почти всички (97,5%) здрави индивиди в отделните групи, диференцирани по възраст, пол и физиологично състояние (бременност и кърмене). Препоръчителният хранителен прием е равен на „средните потребности от хранителни вещества“ за групата плюс 2 стандартни отклонения. Препоръчителният хранителен прием не се прилага като максимално допустими количества на витамини и минерали, влагани в храни, както е предвидено в проекта на наредба за изменение и допълнение. Както в националното, така и в европейското законодателство не са регламентирани максимално допустими количества на витамини и минерали в храни и напитки. |  |  |
|  |  | Освен това, съществуващите към момента на пазара „ароматизирани води“ и напитки, съдържащи освен вода, добавени „витамини и минерали“, имат редица други съставки като напр. подсладители, захари, кофеин и др., които не се препоръчват за здравословно хранене при деца. |  |  |
|  |  | Считаме, че възприемането на направеното предложение за изменение на разпоредбата на чл. 46 от наредбата ще доведе, от една страна, до невъзможност за осъществяване на контрол по отношение на „ароматизираните“ и „обогатените“ води, а от друга – и до противоречие при прилагане на наредбите на министъра на здравеопазването за осигуряване здравословно хранене на деца и ученици и Наредба № 2 от 2021 г. на министъра на земеделието и храните. |  |  |
|  |  | Във връзка с гореизложеното предлагаме да се запази действащият към момента текст на разпоредбата на чл. 46 от Наредба № 2 от 2021 г., а именно „В обектите по чл. 1 се предлагат само бутилирани изворни и трапезни води, които по физикохимични, химични и радиологични показатели съответстват на изискванията на Наредба № 9 от 2001 г. за качеството на водата, предназначена за питейно-битови цели (ДВ, бр. 30 от 2001 г.)“. | Приема се по принцип | Виж коментарите по-горе. |
|  | **Иван Дойчев** [nazhd@abv.bg](mailto:nazhd@abv.bg) „Национална асоциация за здравословно хранене за децата“ по електронен път на 09.09.2024 г. | В качеството си на председател на „Национална асоциация за здравословно хранене за децата“ и във връзка с проекта на Постановление, Ви предоставям становището от наша страна, по отношение на § 24, както следва: |  |  |
|  | „Сключените преди влизането в сила на тази наредба договори за доставка на храни в детските заведения, училищните столове и обектите за търговия на дребно на територията на училищата и на детските заведения се привеждат в съответствие с изискванията на тази наредба в шестмесечен срок от влизането ѝ в сила.“. |  |  |
|  |  | Като участници по схема „Училищно мляко“, Ви информираме, че не се сключват договори за доставка, а се подписват доброволни декларации от страна на директорите за доставка на мляко и млечни продукти по тази схема. Същите са предоставени още през месец май в Държавен фонд „Земеделие“, още при кандидатстването, като отговорна за тази цел административна структура. През идната седмица голяма част от заявителите получиха т. нар. Актове за одобрение по схемата. Независимо, че, нито декларациите, нито актовете за одобрение по тази схема не са договори, реално представляват вид договор, с който одобрения заявител може да стартира доставки по схемата. |  |  |
|  |  | За предвидените промени, за доставка на „Българско кисело мляко/Bulgarsko kiselo mlyako (ЗНП)“ и „Българско бяло саламурено сирене/Bulgarsko byalo salamureno sirene (ЗНП)“, вместо до сега допустимите по БДС по схема „Училищно мляко“, би следвало също да имат допустим период за въвеждане. |  |  |
|  |  | Във връзка с казаното по-горе, предлагаме в § 24, да предобие следния вид: „Сключените преди влизането в сила на тази наредба договори за доставка на храни в детските заведения, училищните столове и обектите за търговия на дребно на територията на училищата и на детските заведения се привеждат в съответствие с изискванията на тази наредба в шестмесечен срок от влизането ѝ в сила. По схема „Училищно мляко“, следва изискванията на § 8 и § 9 да се преведат в съответсвие с изискванията до края на месец февруари 2025 г.“. | Не се приема | Регламент за изпълнение (ЕС) 2023/1531 на Комисията от 18 юли 2023 година за вписване на наименование в регистъра на защитените наименования за произход и защитените географски указания („Българско кисело мляко/Bulgarsko kiselo mlyako“ (ЗНП)) (ОВ, L 186 от 25.7.2023 г.) и Регламент за изпълнение (ЕС) 2023/1571 на Комисията от 24 юли 2023 година за вписване на наименование в регистъра на защитените наименования за произход и защитените географски указания („Българско бяло саламурено сирене/Bulgarsko byalo salamureno sirene“ (ЗНП)) (ОВ, L 192 от 31.7.2023 г.) са влезли в сила от м. август, 2023г.  Както е известно, регламентите на Европейския съюз са нормативни актове, които са задължителни в своята цялост и се прилагат пряко във всички държави членки, в т.ч. Р. България. Правото на ЕС под формата на регламенти е с приоритет над националното законодателство и страните членки нямат право да въвеждат нормативни изисквания или правила, които са в несъответствие или противоречат на изискванията на европейското законодателство. |
|  | **Национална асоциация на млекопреработвате-лите** писмо № 15-449 от 17.09.2024 г. | Във връзка с публикувания проект на Наредба за изменение и допълнение на Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици, макар и извън срока, предвид отпускарския летен сезон, изразяваме следното становище, което моля да бъде взето предвид при провеждане на заседанието на Националния съвет по храните, което ще се проведе на 17.09.2024г. от 14ч. в зала Голям колегиум на МЗХ: |  |  |
|  | Понастоящем между двата стандарта БДС 12:2010 и БДС 15:2010 и Защитените Наименования за Произход за същите продукти (ЗНП), не съществуват правни противоречия, както и няма никакво технологично несъответствие, с изключение на наименованието. Основната разлика между двата стандарта и двете спецификации е произхода на суровината, от която се произвеждат съответните продукти. Именно тук е основното ни притеснение, НЯМА анализ от който да е видно има ли ДОСТАТЪЧНО КАЧЕСТВЕНА суровина за производството на всички необходими количества млечни продукта под ЗНП, в случай, че двата БДС-та отпаднат. |  |  |
|  |  | Отстраняване на единственото противоречие в наименованието, предприети са необходимите действия от Българския институт за стандартизация (БИС). Минат е етапа на гласуване и обществено обсъждане, като понастоящем очакваме публикуването му в официалния Бюлетин на БИС, до края на месец октомври, вследствие на което единственото противоречие ще бъде елиминирано и премахнато. Към момента ВСИЧКИ процедурни и правни действия са предприети и наименованието де-факто са променени - чакаме само публикацията на изменените два БДС-та. |  |  |
|  |  | С оглед на изложеното, към настоящия момент, считаме за уместно и целесъобразно едновременно, паралелно и равноправно да съществуват и действат двата стандарта - БДС 12:2010 и БДС 15:2010 и защитените наименования за произход, т.е БДС да не отпада, а да остане да съществува и да е в сила, макар под условие, до публикуването му в официалния Бюлетин на БИС. | Не се приема | Регламент за изпълнение (ЕС) 2023/1531 на Комисията от 18 юли 2023 година за вписване на наименование в регистъра на защитените наименования за произход и защитените географски указания („Българско кисело мляко/Bulgarsko kiselo mlyako“ (ЗНП)) (ОВ, L 186 от 25.7.2023 г.) и Регламент за изпълнение (ЕС) 2023/1571 на Комисията от 24 юли 2023 година за вписване на наименование в регистъра на защитените наименования за произход и защитените географски указания („Българско бяло саламурено сирене/Bulgarsko byalo salamureno sirene“ (ЗНП)) (ОВ, L 192 от 31.7.2023 г.) са влезли в сила от м. август, 2023г.  Както е известно, регламентите на Европейския съюз са нормативни актове, които са задължителни в своята цялост и се прилагат пряко във всички държави членки, в т.ч. Р. България. Правото на ЕС под формата на регламенти е с приоритет над националното законодателство и страните членки нямат право да въвеждат нормативни изисквания или правила, които са в несъответствие или противоречат на изискванията на европейското законодателство. |
|  |  | Включително, не считаме, настоящия казус за толкова належащ и спешен, с оглед на това, че учебната година вече е стартирала, още повече че в мотивите на настоящата наредбата е предвидено същото и няма да е необходимо наредбата допълнително да се коригира впоследствие, а считаме че може да се изчака и същата може да се публикува в края на октомври. |  |  |
|  |  | В Заключение: Считаме двата БДС-та за необходимо да останат действащи и в сила. при евентуалното им отпадане от Наредба 2, считаме, че е належащо да има процедура за възстановяването им в Наредбата, след публикуването на изменените БДС-ти в официалния Бюлетин на БИС. | Не се приема | Виж коментарите по-горе. |
|  |  | 2. Относно предвижданата тотална забрана за продажбата на имитиращи млечни продукти в Република България - Сдружението „НАЦИОНАЛНА АСОЦИАЦИЯ НА МЛЕКОПРЕРАБОТВАТЕЛИТЕ“ винаги сме били, ще бъдем, против всякаква форма за измама с храни, заблуда на потребителите, нарушение на Закона за конкуренцията, посредством предумишленото, преднамерено, некоректно подвеждащо етикетиране на продуктите и други недобри /лоши/ производствени и или търговски практики.  Винаги сме били и ще бъдем привърженици на белия-прозрачен бизнес, който работи по правилата и спазва законовите разпоредби.  Палмовата мазнина е широко употребявана в множество индустрии не е само в млечната. Напротив тя присъства значително в състава на много хранителни продукти и най-вече сладкарската индустрия.  Назад във времето някои методи на нейната обработка са водели до завишено наличие на трансмазнини, но този проблем е адресиран още през 2006 г. - Регламент (ЕО) № 1925/2006 на Европейския парламент и на Съвета от 20 декември 2006 година относно влагането на витамини, минерали и някои други вещества в храните, в който ЕС е заложил максимално допустимото наличие на изкуствени трансмазнини, до максимум 2 % на 100 гр. мазнина.  Към настоящия момент технологиите за производство и рафиниране, на палмова мазнина са разнообразни и резултатите при изследванията на продуктите при нейната употреба показват над 10 пъти по-ниска стойност от заложената норма за наличие на трансмазнини.  Изложеното доказва аргумента, че палмовата мазнина е вредна по-принцип и като общо понятие, е НЕВЕРЕН, още повече, че тя не е забранена никъде в ЕС и развитите страни по света. |  |  |
|  |  | Съответно- щом не е вредна на какво основание ще се забрани, европейските производители да продават продукти с палмова мазнина на българския пазар, при положение, че палмовата мазнина не е вредна по принцип и съгласно становища и публикации на СЗО и ЕФСA. |  |  |
|  |  | Считаме, че проблемът са трансмазнините. Те трябва да са в допустими норми, или да са забранени за използване и влагане в хранителни продукти. |  |  |
|  |  | Считаме, че друг основен проблем е температурата на топене - за някой естерефицирани, или напълно хидрогенирани растителни мазнини тя над СРЕДНАТА ТЕЛЕСНА ТЕМПЕРАТУРА на човека /над 36 градуса по Целзий/, като поради това тя се отлага ТРАЙНО по кръвоносната система и води до увеличаване на рисковете от сърдечно съдови заболявания.  В резюме - Проблемите са два - трансмазнините и температурата на топене на влаганите в хранителни продукти растителни мазнини. Самата палмова, кокосова или друг вид растителни мазнини на е са вредни ПО ПРИНЦИП. |  |  |
|  |  | Въвеждането на забрана за внос и продажба на млечни продукти с вложени растителни мазнини - имитиращи млечни продукти, няма да е правилно с оглед на гореизложеното, Така само ще се създадат административни ограничения за сметка на вносните продукти, които ще могат да се внасят с оглед на Регламента за ВЗАИМНОТО ДОПУСКАНЕ на продукти произведени законосъобразно в друга страна членка на ЕС. | Не се приема | Направеното предложение не се отнася за проекта на Наредба за изменение и допълнение на Наредба № 2 от 2021 г., а за друг нормативен акт. |
|  |  | Ние сме против непрекъснатото увеличаване на административните ограничения и административната тежест за българските производители. |  |  |
|  |  | Особено при наличие на достатъчно приети нормативни текстове от българското и европейското законодателство.  От друга гледна точка, нарушителите на закона, няма да се възпрат от нова норма- ново ограничение. Проблемите са в честотата и качеството на контролните действия от страна на БАБХ. |  |  |
|  |  | В тази връзка „НАЦИОНАЛНА АСОЦИАЦИЯ НА МЛЕКОПРЕРАБОТВАТЕЛИТЕ” застава зад идеята за прозрачен и силен контрол, завишаване на досегашния размер на налаганите санкции-глоби (от 1000 на 10 000 лв.) -десетократно, включително апелираме към тясно сътрудничество между институциите КЗП, КЗК. БАБХ и НАП. |  |  |
|  |  | Ако въпреки нашето становище такава забрана бъде въведена. Моля да вземете - предвид нашето настоятелно искаме за слезлите аспекти на забраната: |  |  |
|  |  | Да има забрана, но при следните условия/ограничения:  1. Да се избегне дискриминационния подход - забраната да важи за ВСИЧКИ хранителни продукти, в които се влагат растителни мазнини и най-вече сладкарските изделия.  2. Забраната да важи за ВСИЧКИ ГРУПИ храни без значение от произхода им.  3. Да се създаде изрична нормативна регулация за забрана за влагане на мазнини с висока точка на топене / над 34 градуса по Целзий/ н високо съдържание на трансмазнини 0,1% /едно на хиляда/, т.е. 20 /двадесет/ пъти под заложения праг в Регламент 1925/2006.  4. Да има достатъчно дълъг гратисен период - с оглед направени значителни инвестиции и капитални вложения в мощности за производство.  5. Да се повиши контрола.  6. Да се увеличат глобите.  7. НАЙ-ВАЖНОТО - При евентуална забрана, да не се допускат на нашия пазар вносни стоки съдържащи палмови мазнини. | Не се приема | Направеното предложение не се отнася за проекта на Наредба за изменение и допълнение на Наредба № 2 от 2021 г., а за друг нормативен акт. |